pythainlp/thai-wiki-dataset-v4 huggingface dataset:
วัดจุฬามณี (จังหวัดสมุทรสงคราม)

วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 9 บ้านคลองวัดจุฬามณี ตำบลบางช้าง อำเภออัมพวา จังหวัดสมุทรสงคราม
ประวัติ.
วัดจุฬามณีเดิมมีชื่อเรียกว่า วัดแม่เจ้าทิพย์ สร้างมาแต่รัชสมัยสมเด็จพระเจ้าปราสาททอง สันนิษฐานว่าสร้างขึ้นระหว่างปี พ.ศ. 2172–2190 ตามประวัติว่าท่านท้าวแก้วผลึก (น้อย) ธิดาคนหนึ่งของท่านพลายซึ่งเป็นนายตลาดบางช้าง มีหน้าที่เก็บภาษีอากรขนอนตลาด ต้นวงศ์ราชนิกูลบางช้าง เป็นผู้สร้าง
ในช่วงสงครามกรุงศรีอยุธยากับพม่า ท่านนาค (ต่อมาได้รับสถาปนาเป็นสมเด็จพระอมรินทราบรมราชินี) พระอัครชายาเดิมในพระบาทสมเด็จพระพุทธยอดฟ้าจุฬาโลกมหาราช ขณะทรงครรภ์แก่ ได้หลบซ่อนพม่าอยู่ในป่าทึบหลังวัดจุฬามณี ต่อมาได้มีประสูติการท่านฉิม (พระบาทสมเด็จพระพุทธเลิศหล้านภาลัย) คาดว่าสถานที่ประสูติน่าจะใกล้ต้นจันทน์อันเป็นนิวาสถานหลังเก่าของท่านเศรษฐีทอง อีกทั้งสมเด็จพระเจ้าพี่นางเธอ เจ้าฟ้ากรมพระศรีสุดารักษ์ (แก้ว) พระพี่นางองค์ที่ 2 ของพระบาทสมเด็จพระพุทธยอดฟ้าจุฬาโลกมหาราช ก็ได้หลบภัยพม่ามาอาศัยอยู่กับพระบาทสมเด็จพระพุทธยอดฟ้าจุฬาโลกมหาราชด้วย กำลังอยู่ในระหว่างทรงพระครรภ์แก่และได้มีพระประสูติการพระธิดาในป่าหลังวัดจุฬามณีด้วยเช่นกัน คือสมเด็จพระศรีสุริเยนทราบรมราชินี
วัดจุฬามณีเคยรุ่งเรืองในสมัยท่านพระอธิการเนียมเป็นเจ้าอาวาสองค์ที่ 2 ท่านตั้งโรงเรียนสอนหนังสือไทยและหนังสือขอมขึ้นในวัดจุฬามณี เมื่อสิ้นท่านไปเสียแล้วในราวปี พ.ศ. 2459 วัดอยู่ในสภาพเกือบเป็นวัดร้าง มีพระจำพรรษาอยู่เพียงไม่กี่รูป จนวัดเสื่อมสภาพทรุดโทรมปรักหักพังเสียเป็นส่วนใหญ่ กำนันตำบลปากง่าม (ปัจจุบันคือตำบลบางช้าง) ขออาราธนาพระอาจารย์แช่ม โสฬส ซึ่งเป็นพระลูกวัดจำพรรษาอยู่ในวัดบางกะพ้อม มาปกครองวัดให้เจริญรุ่งเรือง
ในสมัยหลวงพ่อแช่ม ท่านได้ริเริ่มปลูกสร้างเสนาสนะสงฆ์และสร้างศาลาการเปรียญจนกระทั่งเสร็จเรียบร้อยเมื่อปี พ.ศ. 2463 หลังจากนั้นพระเนื่อง โกวิโท ให้ขึ้นดำรงตำแหน่งเจ้าอาวาสสืบต่อไป ซึ่งต่อมาก็คือพระครูโกวิทสมุทรคุณ (เนื่อง โกวิโท) จนเมื่อวันที่ 23 พฤษภาคม พ.ศ. 2510 หลวงพ่อเนื่องสร้างอุโบสถหลังใหม่แทนหลังเก่าที่เสื่อมโทรม ต่อจากนั้นพระอาจารย์อิฏฐ์ ภทฺทจาโร ได้ก้าวขึ้นสู่ตำแหน่งเจ้าอาวาสวัดจุฬามณีด้วยวัยเพียง 32 ปี ท่านได้สร้างอุโบสถของหลวงพ่อเนื่องที่ยังค้างอยู่ ปูพื้นอุโบสถชั้นบนสุดที่ยังค้างอยู่ด้วยหินหยก จากการาจี ประเทศปากีสถาน จนแล้วเสร็จ
เสนาสนะ.
อุโบสถจตุรมุข หินอ่อน 3 ชั้น กว้าง 40 เมตร ยาว 80 เมตร ประตูหน้าต่างด้านในแกะสลักเป็นลายไทย ส่วนด้านนอกเป็นงานฝีมือสมุกรักฝังมุก มีอัลลอยด์ลายดอกไม้เถาทุกประตูและหน้าต่าง และหน้าต่างด้านนอกมีรูปเทพประจำทิศเป็นอัลลอยด์ ด้านในแกะสลักเป็นลายไทย และเรื่องราวในนิทานชาดก นอกจะเป็นงานฝีมือสมุกรักฝังมุก ภาพตราพระราชลัญจกรของรัชกาลที่ 1–9 พระนามาภิไธยของสมเด็จพระนางเจ้าสิริกิติ์ พระบรมราชินีนาถ และพระบรมวงศานุวงศ์ ตราแผ่นดิน ตราเครื่องราชอิสริยาภรณ์ 
ศาลาหลวงปู่เนื่อง เป็นศาลาที่สร้างด้วยไม้สักทองทั้งหลัง ฝาผนังด้านในลงรักปิดทองเป็นเรื่องทศชาติชาดก ส่วนที่อยู่เหนือทางเข้าเป็นลายรดน้ำเรื่องนารายณ์สิบปาง นอกจากนั้นวัดยังมีองค์ท้าวเวสสุวรรณประดิษฐานอยู่ ณ ลานกลางแจ้งหน้าวัด
การเดินทาง.
รถยนต์.
จากตัวเมืองสมุทรสงคราม ใช้เส้นทางหลวงหมายเลข 325 (บางแพ - สมุทรสงคราม) เลยทางแยก เข้าอำเภออัมพวาไปประมาณ 200 เมตร ข้ามสะพานข้ามคลองอัมพวา เลี้ยวขวาแล้วขับตรงไปอีกประมาณ 1 กิโลเมตร จะถึงวัดจุฬามณี
คอร์ติโคสเตอรอยด์

คอร์ดิโคสเตียรอยด์ เป็นกลุ่มย่อยหนึ่งของฮอร์โมนสเตียรอยด์ที่ถูกสร้างขึ้นที่เปลือกของต่อมหมวกไตของสัตว์มีกระดูกสันหลัง และยังหมายรวมถึงสารเลียนแบบฮอร์โมนดังกล่าวด้วย แบ่งออกเป็นสองกลุ่มหลักๆ ได้แก่กลูโคคอร์ติคอยด์และมิเนอราโลคอร์ติคอยด์ ฮอร์โมนเหล่านี้มีบทบาทหลายอย่างในสรีรวิทยา เช่น การตอบสนองต่อความเครียด การตอบสนองของระบบภูมิคุ้มกัน การควบคุมการอักเสบ เมตาบอลิซึมของคาร์โบไฮเดรต การย่อยสลายโปรตีน ควบคุมระดับอิเล็กโตรลัยต์ในเลือด และพฤติกรรมด้วย
วาณิสรา เพิ่มอุดมทรัพย์

วาณิสรา เพิ่มอุดมทรัพย์ ชื่อเล่น นินิว (เกิดเมื่อวันที่ 3 ตุลาคม พ.ศ. 2534) เป็นนักแสดงและนางแบบชาวไทย สังกัดช่อง 7HD ผู้ครอบครองรางวัลในฐานะตำแหน่งมิสไทยแลนด์ยูนิเวิร์ส 2011 เมื่อในปี พ.ศ. 2554 และมีชื่อจากการแสดงละครเรื่อง "มรสุมสวาท" ในบทบาท "วรเทวี" ปัจจุบันเป็นนักแสดงอิสระ
ประวัติ.
วาณิสรา เพิ่มอุดมทรัพย์ ชื่อเดิม กัญญารัตน์ พงศ์กัมปนาท เป็นนักแสดงและนางแบบชาวไทย เกิดเมื่อวันที่ 3 ตุลาคม พ.ศ. 2534 เกิดที่อำเภอลับแล จังหวัดอุตรดิตถ์ สำเร็จการศึกษาระดับปริญญาตรีคณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปะการแสดงได้รับเกียรตินิยมอันดับ 2 ปัจจุบัน กำลังศึกษาระดับปริญญาโท คณะศิลปกรรมศาสตร์ มหาวิทยาลัยศรีนครินทรวิโรฒ
การทำงาน.
นินิว วาณิสรา เริ่มเข้าสู่วงการบันเทิงจากเวทีการประกวดมิสไทยแลนด์ยูนิเวิร์ส 2011 เมื่อในปี พ.ศ. 2554 ในตำแหน่งรางวัลรองชนะเลิศภายหลังได้ลงนามสัญญาในฐานะนักแสดงสังกัดช่อง 7 เอชดี หลังจากได้รับตำแหน่งเธอได้เป็นตัวแทนของประเทศไทยได้รับโอกาสเข้าร่วมเวทีการประกวด มิสอินเตอร์คอนติเนนตัล ในปี พ.ศ. 2554 และไม่ผ่านรอบการคัดเลือกเวทีจากการประกวดและมีผลงานละครออกอากาศทางช่อง 7 เอชดี เช่น "วิวาห์ฮาเฮ", "หยกเลือดมังกร" และ "กู้ภัยหวานแหวว" และเป็นพิธีกรและผู้ประกาศคั่นรายการของ ช่อง 7 เอชดี เป็นต้น ต่อมาเธอมีผลงานละครต่าง ๆ เรื่อยมา
เมื่อในปี พ.ศ. 2561 นินิว วาณิสรา พลิกบทบาทเล่นร้ายจากละครรีเมคยอดนิยมเรื่อง "แม่อายสะอื้น"เป็นที่รู้จักกันในบทบาท "วิไล" ในขณะที่ละครออกอากาศและได้รับกระแสตอบรับจากแฟน ๆ ละครอีกคับคั่ง ในปัจจุบันเธอเป็นนักแสดงอิสระและมีผลงานละครต่าง ๆ
แฟนทาสติกโฟร์ในภาพยนตร์

แฟนทาสติกโฟร์ในภาพยนตร์ เป็นกลุ่มภาพยนตร์ที่สร้างจากเนื้อเรื่องของทีมซูเปอร์ฮีโร่ที่สวมบทบาทในชื่อ Fantastic Four ในสิ่งพิมพ์ของ Marvel Comics ได้ปรากฏตัวในภาพยนตร์ไลฟ์แอ็กชันสี่เรื่องตั้งแต่เริ่มก่อตั้ง แผนการจัดการกับตัวละครหลักสี่ตัวซึ่งรู้จักกันอย่างเป็นทางการในชื่อ Reed Richards, Susan Storm, Ben Grimm และ Johnny Storm และวิธีที่พวกเขาปรับตัวให้เข้ากับพลังที่พวกเขาได้รับ
คอนสแตนตินฟิล์มซื้อลิขสิทธิ์ภาพยนตร์สำหรับตัวละครในปี ค.ศ. 1986 ภาพยนตร์ทุนต่ำผลิตในปี ค.ศ. 1994 โดยนิวฮอไรซันสตูดิโอที่โรเจอร์ คอร์แมน เป็นเจ้าของ ในปี ค.ศ. 2004 หลังจากที่คอนสแตนตินได้รับลิขสิทธิ์ภาพยนตร์ไปสู่ 20th Century Fox ภาพยนตร์เรื่อง Fantastic Four เรื่องที่สองก็เข้าสู่การผลิต Fantastic Four เปิดตัวในปี ค.ศ. 2005 และภาคต่อ ได้รับการเปิดตัวในปี ค.ศ. 2007 ภาพยนตร์ทั้งสองเรื่องได้รับคำวิจารณ์เชิงลบจากนักวิจารณ์โดยทั่วไป แต่ทำรายได้รวม 619 ล้านเหรียญสหรัฐทั่วโลก เนื่องจากความผิดหวังของ 20th Century Fox กับการกลับมาในบ็อกซ์ออฟฟิศของ Fantastic Four: Rise of the Silver Surfer ภาพยนตร์เรื่อง Fantastic Four ภาคที่สามและภาพยนตร์สปินออฟ Silver Surfer จึงถูกยกเลิก
ในปี ค.ศ. 2009 มีการประกาศการพัฒนาสำหรับการรีบูต กำกับโดย จอช แทรงค์ Fantastic Four เข้าฉายเมื่อวันที่ 7 สิงหาคม ค.ศ. 2015 และได้รับคำวิจารณ์เชิงลบจากทั้งนักวิจารณ์และผู้ชมรวมถึงจากตัวแทรงค์เอง ภาคต่อของการรีบูตมีกำหนดฉายในวันที่ 9 มิถุนายน ค.ศ. 2017 แต่ถูกยกเลิก
ในเดือนมีนาคม ค.ศ. 2019 มาร์เวลสตูดิโอส์ได้รับสิทธิ์ในภาพยนตร์ Fantastic Four หลังจากที่บริษัทวอลท์ดิสนีย์เข้าซื้อกิจการ20th Century Foxเดิม จนกระทั่งในเดือนธันวาคม ค.ศ. 2020 ทางมาร์เวลสตูดิโอส์ได้ประกาศอย่างเป็นทางการว่าจะสร้างภาพยนตร์ Fantastic Four ฉบับรีบูตใหม่ ที่จะมีเนื้อหาที่เป็นส่วนหนึ่งในจักรวาลภาพยนตร์มาร์เวลด้วย โดยมาร์เวลได้วางตัวให้ จอน วอตส์ ผู้กำกับภาพยนตร์ไตรภาค Spider-Man ฉบับจักรวาลภาพยนตร์มาร์เวล มาทำหน้าที่กำกับภาพยนตร์ จนกระทั่งในเดือนเมษายน ค.ศ. 2022 วอตส์ก็ได้ประกาศถอนตัวออกจากการเป็นผู้กำกับ ในเดือนกรกฎาคม ค.ศ. 2022 มาร์เวลสตูดิโอส์ได้ประกาศให้ แมตต์ แชกแมน ผู้กำกับละครชุด WandaVision มาทำหน้าที่กำกับภาพยนตร์ 
ภาพยนตร์เรื่อง จะเป็นภาพยนตร์เปิดระยะที่ 6 เดินเรื่องใน Earth-828 เข้าฉายวันที่ 24 กรกฏาคม ค.ศ.2025
ยาต้านลิวโคไตรอีน

ยาต้านลิวโคไตรอีน  เป็นยาที่ไปยับยั้งเอนไซม์ที่เกี่ยวข้องกับสารลิวโคไตรอีน (leukotriene-related enzyme inhibitor) หรือเป็นยายับยั้งตัวรับลิวโคไตรอีน (leukotriene receptor antagonist) ทำให้สุดท้ายแล้วเกิดผลยับยั้งการทำงานของสารตัวกลางการอักเสบกลุ่มลิวโคไตรอีนที่ถูกสร้างขึ้นจากระบบภูมิคุ้มกัน ช่วยยับยั้งการเกิดหลอดลมตีบ การอักเสบ การซึมผ่านของผนังหลอดเลือดฝอย และการสร้างเมือกในผู้ป่วยโรคหืดและโรคปอดอุดกั้นเรื้อรัง
กฎผู้เล่นท้องถิ่น (อังกฤษ)

กฎผู้เล่นท้องถิ่น  เป็นความคิดริเริ่มของพรีเมียร์ลีกอังกฤษ เพื่อให้ผู้เล่นในประเทศได้รับการพัฒนาจากยุคก่อนหน้านี้มากขึ้น โดยหวังว่าจะได้รับการดูแลเพื่อเพิ่มประสิทธิภาพให้มากขึ้น เป็นส่วนหนึ่งของแผนประสิทธิภาพผู้เล่นระดับสูงของลีก พรีเมียร์ลีกเสนอให้แต่ละทีม มีผู้เล่นที่ไม่ใช่ "ผู้เล่นท้องถิ่น" สูงสุด 17 คน และมีขนาดทีมสูงสุด 25 คน ซึ่งหมายความว่าใน 25 คนต้องมีผู้เล่นท้องถิ่นอย่างน้อยแปดคน เกร็ก ไดก์ อดีตประธานสมาคมฟุตบอล ต้องการบังคับใช้กฎระเบียบที่เข้มงวดมากขึ้นสำหรับผู้เล่นต่างชาติ โดยความตั้งใจของเขาคือช่วยให้อังกฤษคว้าแชมป์ฟุตบอลโลก 2022 ที่กาตาร์ ตามที่เขาระบุไว้ในบทนำ
ข้อเสนอที่สำคัญที่สุดบางส่วนของไดก์ ในปี 2015 ได้แก่ :
ผู้เล่นต่างชาติ ผู้เล่นท้องถิ่น.
ในปัจจุบัน การจัดประเภทเป็นผู้เล่นท้องถิ่น ต้องอยู่ในทีมอังกฤษอย่างน้อยสามปีก่อนอายุยี่สิบเอ็ด ซึ่งไดก์ต้องการลดเหลือสิบแปดปี นั่นหมายความว่าเด็กจะต้องเริ่มต้นที่สโมสรเมื่ออายุสิบห้าเป็นอย่างช้า และเนื่องจากผู้เล่นไม่ได้รับอนุญาตให้ย้ายข้ามเขตแดนของประเทศก่อนอายุสิบหก (ยกเว้นในกรณีพิเศษ) นั่นหมายถึงผู้เล่นต่างชาติที่ผ่านคุณสมบัติ จะมีน้อยลง
แต่ละฤดูกาล พรีเมียร์ลีกจะแสดงรายชื่อทีมของแต่ละสโมสรประจำฤดูกาลในวันที่ 1 กันยายน (หลังปิดตลาดซื้อขายนักเตะช่วงฤดูร้อน) แต่ละสโมสรสามารถลงทะเบียนผู้เล่นทีมชุดใหญ่ที่ไม่ใช่ชาวอังกฤษหรือชาวเวลส์ และไม่ได้อยู่ในระบบทีมเยาวชนของอังกฤษหรือเวลส์ได้มากถึง 17 คน รวมทั้งมีผู้เล่นท้องถิ่นจำนวนเท่าใดก็ได้ที่มีขนาดสูงสุดไม่เกิน 25 คน รวมทั้งไม่จำกัดจำนวนผู้เล่นจากทีมเยาวชน และผู้เล่นอายุต่ำกว่า 21 ปี ตัวอย่าง เช่น รายชื่อในปี 2017 มีผู้เล่นท้องถิ่นจำนวนหนึ่งที่ไม่ได้เป็นชาวอังกฤษหรือชาวเวลส์โดยกำเนิดหรือผ่านคุณสมบัติ ซึ่งรวมถึงแซ็สก์ ฟาบรากัส, ปอล ป็อกบา, โรเมลู ลูกากู และเอกตอร์ เบเยริน
อัลกาฟิรูน

อัลกาฟิรูน  เป็นชื่อของบทที่ 109 (ซูเราะฮ์) ของอัลกุรอานที่มี 6 อายะฮ์ ได้แก่:
۝ จงกล่าวเถิดว่า "โอ้บรรดาผู้ปฏิเสธศรัทธาเอ๋ย
۝ ฉันจะไม่เคารพภักดีสิ่งที่พวกท่านเคารพภักดีอยู่
۝ และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี
۝ และฉันก็มิใช่เป็นผู้เคารพภักดีสิ่งที่พวกท่านเคารพภักดี
۝ และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี
۝ สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน"
ข้อความและความหมาย.
ข้อความและการปริวรรตอักษร.
بِسْمِ ٱللَّهِ ٱلرَّحْمَٰنِ ٱلرَّحِيمِ‎
قُلْ يَٰٓأَيُّهَا ٱلْكَٰفِرُونَ ۝‎
1 
لَآ أَعْبُدُ مَا تَعْبُدُونَ ۝‎
2 
وَلَآ أَنتُمْ عَٰبِدُونَ مَآ أَعْبُدُ ۝‎
3 
وَلَآ أَنَا۠ عَابِدٌ مَّا عَبَدتُّمْ ۝‎
4 
وَلَآ أَنتُمْ عَٰبِدُونَ مَآ أَعْبُدُ ۝‎
5 
لَكُمْ دِينُكُمْ وَلِىَ دِينِ ۝‎
6 
بِسۡمِ اِ۬للَّهِ اِ۬لرَّحۡمَٰنِ اِ۬لرَّحِيمِ ۝‎
قُلۡ يَٰٓأَيُّهَا اَ۬لۡكَٰفِرُونَ ۝‎
1 
لَآ أَعۡبُدُ مَا تَعۡبُدُونَ ۝‎
2 
وَلَآ أَنتُمۡ عَٰبِدُونَ مَآ أَعۡبُدُ ص۝‎
3 
وَلَآ أَنَا۠ عَابِدٌ مَّا عَبَدتُّمۡ ۝‎
4 
وَلَآ أَنتُمۡ عَٰبِدُونَ مَآ أَعۡبُدُ ص۝‎
5 
لَكُمۡ دِينُكُمۡ وَلِىَ دِينِ ص۝‎
6 
ความหมาย.
1) จงกล่าวเถิด (โอ้มุฮัมมัด แก่พวกมุชริกและกาฟิร) ว่า: " โอ้บรรดาผู้ปฏิเสธศรัทธาเอ๋ย! (ผู้ปฏิเสธต่ออัลลอฮ์ ในความเป็นเอกภาพ, เทวทูต, คัมภีร์, ศาสนทูต, วันพิพากษา และอัลเกาะดัร เป็นต้น)
2) "ฉันจะไม่เคารพภักดีสิ่งที่พวกท่านเคารพภักดีอยู่
3) "และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี
4) "และฉันก็มิใช่เป็นผู้เคารพภักดีสิ่งที่พวกท่านเคารพภักดี
5) "และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี
6) "สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน (เอกเทวนิยมอิสลาม)"
บัมเบิ้ลบี (ภาพยนตร์)

บัมเบิ้ลบี  (หรือที่รู้จักกันในชื่อ Transformers: Bumblebee), เป็นภาพยนตร์แอ็คชั่นนิยายวิทยาศาสตร์อเมริกันปี ค.ศ. 2018 ที่มีตัวละคร Transformers ที่มีชื่อเดียวกัน เป็นภาคที่หกของภาพยนตร์ซีรีส์ทรานส์ฟอร์เมอร์ส แบบไลฟ์แอ็กชัน ได้รับการพัฒนาเป็นภาคแยกและภาคต่อ ต่อได้รับการประกาศให้รีบูตแฟรนไชส์  กำกับการแสดงโดย Travis Knight และเขียนบทโดย Christina Hodson นักแสดงนำโดย Hailee Steinfeld, John Cena, Jorge Lendeborg Jr. , John Ortiz, Jason Drucker และ Pamela Adlon และนำแสดงโดย Dylan O'Brien (เป็นตัวละครในชื่อเรื่อง), Angela Bassett, Justin Theroux และ Peter Cullen ในเสียงพากษ์ มันเป็นภาพยนตร์ไลฟ์แอ็กชันเรื่องแรกของ Knight และภาพยนตร์ไลฟ์แอ็กชัน Transformers เรื่องแรกที่ ไมเคิล เบย์ ไม่ได้กำกับซึ่งทำหน้าที่เป็นผู้อำนวยการสร้างแทน การถ่ายภาพหลักในภาพยนตร์เรื่องนี้เริ่มขึ้นในวันที่ 31 กรกฎาคม ค.ศ. 2017 ในลอสแอนเจลิสและซานฟรานซิสโก, แคลิฟอร์เนีย
คาร์เพลย์

คาร์เพลย์  เป็นมาตรฐานของแอปเปิลที่ทำให้วิทยุติดรถยนต์หรือเฮดยูนิทเป็นจอแสดงผลและตัวควบคุมสำหรับอุปกรณ์ iOS มีให้บริการในไอโฟนทุกรุ่นที่เริ่มต้นด้วย iPhone 5 ที่ใช้ iOS 7.1 หรือใหม่กว่า
ตามเว็บไซต์ของแอปเปิล ผู้ผลิตยานยนต์รายใหญ่ทั้งหมดได้รับใบอนุญาต CarPlay ยานพาหนะที่ไม่มี CarPlay สามารถติดตั้งผลิตภัณฑ์เครื่องเสียงรถยนต์จากซัพพลายเออร์หลังการขายยานยนต์ได้
โครงการรถยนต์ไฟฟ้าของแอปเปิล

โครงการรถยนต์ไฟฟ้าของแอปเปิล  มีชื่อรหัสว่า "Titan" เป็นโครงการรถยนต์ไฟฟ้าที่อยู่ระหว่างการวิจัยและพัฒนาโดย Apple Inc. แอปเปิลยังไม่ได้หารืออย่างเปิดเผยเกี่ยวกับการวิจัยเกี่ยวกับการขับเคลื่อนด้วยตนเอง โดยมีพนักงานราว 5,000 คนที่เปิดเผยเกี่ยวกับโครงการนี้ในปี ค.ศ. 2018 ในเดือนพฤษภาคม ค.ศ. 2018 มีรายงานว่าแอปเปิลได้ร่วมมือกับ Volkswagen ในการผลิตรถตู้รับส่งพนักงานแบบอิสระโดยใช้แพลตฟอร์มรถเพื่อการพาณิชย์ T6 Transporter ในเดือนสิงหาคม พ.ศ. 2561 บีบีซีรายงานว่า แอปเปิลมีรถยนต์ไร้คนขับที่จดทะเบียนบนท้องถนน 66 คัน โดยมีผู้ขับขี่ 111 คนที่ลงทะเบียนเพื่อใช้งานรถยนต์เหล่านั้น ในปี พ.ศ. 2563 เชื่อกันว่าแอปเปิลยังคงดำเนินการผลิตฮาร์ดแวร์, ซอฟต์แวร์และบริการที่เกี่ยวข้องกับการขับขี่ด้วยตนเองในฐานะผลิตภัณฑ์ที่มีศักยภาพแทนที่จะเป็นรถยนต์แบรนด์แอปเปิลจริง
แอปเปิลการ์ด

แอปเปิลการ์ด  เป็นบัตรเครดิตที่สร้างโดย Apple Inc. และออกโดย Goldman Sachs ซึ่งออกแบบมาเพื่อใช้กับ Apple Pay บนอุปกรณ์แอปเปิล เช่น iPhone, iPad, Apple Watch หรือ Mac เป็นหลัก 
ประวัติ.
ในวันที่ 6 สิงหาคม ค.ศ. 2019 คำเชิญเข้าร่วมการดูตัวอย่างก่อนกำหนดเริ่มถูกส่งไปยังผู้ใช้ที่เลือกแบบสุ่มซึ่งเคยสมัครรับอีเมลแจ้งเตือนก่อนการเปิดตัวอย่างเป็นทางการของ Apple Card วางจำหน่ายในสหรัฐอเมริกาเมื่อวันที่ 20 สิงหาคม ค.ศ. 2019 ไม่รองรับผู้ถือบัตรเพิ่มเติมและบัญชีร่วม
เขาอุฮุด

เขาอุฮุด  เป็นภูเขาที่อยู่ทางตอนเหนือของมะดีนะฮ์ ประเทศซาอุดีอาระเบีย โดยมีความสูง 1,077 เมตร และมีความกว้าง 7.5 กิโลเมตร เป็นบริเวณที่มียุทธการที่อุฮุด สงครามครั้งที่สองระหว่างมุสลิมกับผู้ปฏิเสธศรัทธาในวันที่ 19 มีนาคม ค.ศ. 625
ยุทธการที่อุฮุด.
สงครามนี้เกิดขึ้นในวันที่ 19 มีนาคม ค.ศ. 625 (3 เชาวาล ฮ.ศ. 3) ที่หุบเขาหน้าเขาอุฮุด ระหว่างกองทัพมุสลิมในมะดีนะฮ์ที่นำโดยนบีมุฮัมมัด กับกองทัพของอะบูซุฟยาน อิบน์ ฮัรบ์ จากมักกะฮ์ สงครามนี้เป็นสงครามที่เกิดหลังจากสงครามบะดัรใน ฮ.ศ. 624 ที่กองทัพมุสลิมขนาดเล็กสามารถชนะกองทัพมักกะฮ์จำนวนมากได้
ในตอนแรกมุสลิมเป็นฝ่ายได้เปรียบ แต่ส่วนหนึ่งของมุสลิมกลับสร้างความผิดพลาดอันใหญ่หลวง จึงทำให้สถานการณ์พลิกผัน เพราะฝ่ายพลธนูของมุสลิมออกจากบริเวณที่กำหนดเพื่อแย่งชิงในค่ายมักกะฮ์ ทำให้ถูกโจมตีอย่างกะทันหันจากทหารม้ามักกะฮ์นำโดยคอลิด อิบน์ อัลวะลีด มุสลิมหลายคนถูกฆ่า รวมไปถึงฮัมซะฮ์ อิบน์ อับดุลมุฏฏอลิบ ลุงและพี่น้องที่ร่วมแม่นมเดียวกันของมุฮัมมัด และมุฮัมมัดได้รับบาดเจ็บ ฝ่ายมุสลิมจึงล่าถอยไปยังที่ชันของอุฮุด ฝ่ายมักกะฮ์ไม่ได้ไล่ตามมุสลิม แต่กลับไปยังมักกะฮ์เพื่อประกาศชัยชนะ สองกองทัพนี้จะพบกันอีกในสงครามสนามเพลาะ ค.ศ. 627
เส้นเวลาของผลิตภัณฑ์บริษัทแอปเปิล

เส้นเวลาของผลิตภัณฑ์บริษัทแอปเปิล  เป็นรายการทั้งหมดของ Apple II, Macintosh และคอมพิวเตอร์เครื่องอื่น ๆ ที่ทำงานได้ด้วยตัวเอง รวมถึงอุปกรณ์ต่อพ่วงคอมพิวเตอร์, การ์ดเอ็กซ์แพนชัน, ผลิตภัณฑ์เสริม และอุปกรณ์อิเล็กทรอนิกส์ สำหรับผู้บริโภคที่จำหน่ายโดย Apple Inc. รายการนี้จัดลำดับตามวันที่วางจำหน่ายผลิตภัณฑ์
"Products on this timeline indicate introduction dates only and not necessarily discontinued dates, as new products begin on a contiguous product line."
มิวแทนท์รุ่นใหม่ (ภาพยนตร์)

มิวแทนท์รุ่นใหม่  เป็นภาพยนตร์สยองขวัญซูเปอร์ฮีโร่สัญชาติอเมริกันในปี ค.ศ. 2020 ที่สร้างจากทีม Marvel Comics ที่มีชื่อเดียวกันและจัดจำหน่ายโดย 20th Century Studios เป็นภาคที่ 13 และภาคสุดท้ายของภาพยนตร์ซีรีส์ X-Men ภาพยนตร์เรื่องนี้กำกับโดย Josh Boone จากบทภาพยนตร์ที่เขาเขียนร่วมกับ Knate Lee และนำแสดงโดย Maisie Williams, Anya Taylor-Joy, Charlie Heaton, Alice Braga, Blu Hunt และ Henry Zaga ในภาพยนตร์เรื่องนี้กลุ่มมนุษย์กลายพันธุ์อายุน้อยที่อยู่ในสถานที่ลึกลับ พวกเขาต้องต่อสู้เพื่อช่วยเหลือตัวเอง
สี่พลังคนกายสิทธิ์ (ภาพยนตร์ ค.ศ. 2005)

สี่พลังคนกายสิทธิ์ (บางครั้งเรียกว่า Fantastic 4) เป็นภาพยนตร์ซูเปอร์ฮีโร่ปี ค.ศ. 2005 ที่สร้างจากทีม Marvel Comics ที่มีชื่อเดียวกัน กำกับโดย Tim Story และฉายตัวโดย 20th Century Fox ภาพยนตร์เรื่องนี้นำแสดงโดย Ioan Gruffudd, Jessica Alba, Chris Evans, Michael Chiklis, Julian McMahon และ Kerry Washington
นี่เป็นภาพยนตร์เรื่อง Fantastic Four แบบไลฟ์แอ็กชันเรื่องที่สองที่จะถ่ายทำ ความพยายามครั้งก่อนชื่อเรื่อง The Fantastic Four เป็นภาพยนตร์เกรด B ที่ผลิตโดย Roger Corman ซึ่งในที่สุดก็ไม่ได้เผยแพร่ Fantastic Four เข้าฉายในสหรัฐเมื่อวันที่ 8 กรกฎาคม พ.ศ. 2548 ได้รับคำวิจารณ์หลากหลาย แต่ประสบความสำเร็จในเชิงพาณิชย์ ภาคต่อ ฉายในปี พ.ศ. 2550 การรีบูตฉายในปี พ.ศ. 2558
แฟนทาสติกโฟร์ (ภาพยนตร์ ค.ศ. 2015)

แฟนทาสติกโฟร์  (มีสไตล์เป็น FANT4STIC) เป็นภาพยนตร์ซูเปอร์ฮีโร่สัญชาติอเมริกันปี ค.ศ. 2015 ที่สร้างจากทีมซูเปอร์ฮีโร่ของ Marvel Comics ที่มีชื่อเดียวกัน เป็นภาพยนตร์เรื่อง Fantastic Four เรื่องที่สามและเรื่องสุดท้ายที่ผลิตและจัดจำหน่ายโดย 20th Century Fox และการรีบูตแฟรนไชส์ภาพยนตร์ "Fantastic Four" กำกับการแสดงโดย Josh Trank ผู้ร่วมเขียนบทภาพยนตร์ร่วมกับ Jeremy Slater และ Simon Kinberg นำแสดงโดย Miles Teller, Michael B.Jordan, Kate Mara, Jamie Bell และ Toby Kebbell ใน Fantastic Four ทีมต้องเรียนรู้ที่จะควบคุมความสามารถเหนือมนุษย์ที่ได้รับจากจักรวาลอื่นเพื่อช่วยโลกจากเพื่อนที่กลายเป็นศัตรู
หลังจาก ผลตอบรับเป็นที่น่าผิดหวังในบ็อกซ์ออฟฟิศ Fox ก็ประกาศแผนการที่จะรีบูตแฟรนไชส์และการพัฒนาภาพยนตร์เรื่องนี้เริ่มขึ้นในปี ค.ศ. 2009 Trank ได้รับการว่าจ้างให้กำกับในเดือนกรกฎาคม ค.ศ. 2012 และตัวละครหลักได้รับการคัดเลือกในเดือนมกราคม ค.ศ. 2014 การถ่ายภาพนิ่งเริ่มขึ้นในเดือนพฤษภาคม ค.ศ. 2014 ที่เมืองแบตันรูช รัฐลุยเซียนาและใช้เวลาสองเดือน แต่ไม่เป็นที่พอใจกับการผลิต ผู้บริหารของ Fox จึงสั่งให้มีการถ่ายทำใหม่ซึ่งเกิดขึ้นในเดือนมกราคม พ.ศ. 2558
ดีปสเกล

บริษัท ดีปสเกล  เป็นบริษัทเทคโนโลยีสัญชาติอเมริกันซึ่งมีสำนักงานใหญ่อยู่ที่เมาน์เทนวิว แคลิฟอร์เนีย ซึ่งพัฒนาเทคโนโลยีระบบการรับรู้สำหรับยานยนต์อัตโนมัติ ในวันที่ 1 ตุลาคม พ.ศ. 2562 บริษัทถูกเทสลาซื้อกิจการ
ประวัติ.
ดีปสเกลก่อตั้งขึ้นในเดือนกันยายน พ.ศ. 2558 โดย Forrest Iandola และ Kurt Keutzer ในปี พ.ศ. 2561 DeepScale ระดมทุนระดับ Series A ได้ 15 ล้านเหรียญสหรัฐ ในปี 2561 บริษัทได้ประกาศความร่วมมือเชิงกลยุทธ์กับซัพพลายเออร์ยานยนต์รวมถึง Visteon และ Hella Aglaia Mobile Vision GmbH เมื่อวันที่ 1 ตุลาคม พ.ศ. 2562 บริษัทเทสลาซึ่งทำงานเกี่ยวกับเทคโนโลยีรถยนต์ขับเคลื่อนอัตโนมัติได้เข้าซื้อกิจการ
ปฏิบัติการพลันเดอร์

ปฏิบัติการพลันเดอร์ เป็นปฏิบัติการทางทหารเพื่อการข้ามแม่น้ำไรน์ในช่วงกลางคืนของวันที่ 23 มีนาคม ค.ศ. 1945 เปิดฉากโดยกองทัพกลุ่มที่ 21 ภายใต้บัญชาการโดยจอมพล เบอร์นาร์ด มอนต์โกเมอรี การข้ามแม่น้ำที่รีส เมืองเวเซิล และทางตอนใต้ของแม่น้ำลิปเพอโดยกองทัพบริติชที่สองภายใต้บัญชาการโดยพลโท เซอร์ ไมเลส เดมป์ซีย์ และกองทัพสหรัฐที่เก้าภายใต้บัญชาการโดยพลโท วิลเลียม เอช ซิมป์สัน
กองทัพพลโดดร่มฝ่ายสัมพันธมิตรที่หนึ่งได้ดำเนินปฏิบัติการวาร์ซีตี้บนฝั่งตะวันออกของแม่น้ำไรน์ในการสนับสนุนปฏิบัติการพลันเดอร์ ประกอบไปด้วยกองทัพน้อยพลทหารโดดร่มสหรัฐที่ 18 กองพลทหารโดดร่มบริติชที่ 6 และกองพลทหารโดดร่มสหรัฐที่ 17
มีการเตรียมความพร้อมต่าง ๆ เช่น การสั่งสมเสบียง การสร้างถนน และการขนส่งทหารโดยเรือยกพลขึ้นบกของราชนาวี 36 ลำ ซึ่งถูกซ่อนตัวภายใต้หมอกควันขนาดใหญ่ปกคลุมไปทั่ว ตั้งแต่วันที่ 16 มีนาคม ปฏิบัติการได้เริ่มดำเนินการในคืนวันที่ 23 มีนาคม ค.ศ. 1945 รวมทั้งการโดดร่มของวาร์ซิตี้และการลงจอดด้วยเครื่องร่อนใกล้กับเวเซิลและปฏิบัติการอาชเวย์ โดยหน่วยปฏิบัติการพิเศษทางอากาศ พื้นที่ในการยกพลขึ้นบกนั้นถูกน้ำท่วม พื้นที่การเกษตรที่ถูกทิ้งร้างไว้ได้ถูกกลายสภาพเป็นป่าไม้
วอลเลย์บอลหญิงไทยแลนด์ลีก 2020-21

วอลเลย์บอลหญิงไทยแลนด์ลีก 2020-21 หรือ ไดกิ้น วอลเลย์บอลหญิงไทยแลนด์ลีก 2563 โดยครั้งนี้จัดขึ้นเป็นครั้งที่ 16 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
อันดับการแข่งขัน.
<templatestyles src="Col-begin/styles.css"/>
กิติพัฒน์ รัตนเศรณี

กิติพัฒน์ รัตนเศรณี (เกิด 12 พฤษภาคม พ.ศ. 2532) ชื่อเล่น แมงมุม เป็นนักแสดงและนายแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระมีชื่อเสียงจากเวทีการประกวดดัชชี่บอยแอนด์เกิร์ลมีผลงานจากละครเรื่อง "พราว" และ "ดั่งสวรรค์สาป" เป็นต้น
เดอะวิตเชอร์ (ละครชุดทางโทรทัศน์)

เดอะวิตเชอร์  เป็นละครชุดทางโทรทัศน์สตรีมมิงดรามาแฟนตาซีสัญชาติโปแลนด์-อเมริกัน ที่ผลิตโดย Lauren Schmidt Hissrich เนื้อเรื่องอ้างอิงจากหนังสือชุดที่มีชื่อเดียวกันของ Andrzej Sapkowski นักเขียนชาวโปแลนด์
เดอะวิตเชอร์มีฉากของเรื่องที่ได้รับแรงบันดาลใจจากยุคกลางบนแผ่นดินซึ่งรู้จักกันในชื่อ "the Continent" เดอะวิตเชอร์ได้สำรวจตำนานของ Geralt of Rivia และเจ้าหญิง Ciri ซึ่งมีความเชื่อมโยงกันด้วยโชคชะตา นำแสดงโดย Henry Cavill, Freya Allan และ Anya Chalotra
ซีซั่นแรกประกอบด้วย 8 ตอนและเผยแพร่บน เน็ตฟลิกซ์ ทั้งหมดในวันที่ 20 ธันวาคม พ.ศ. 2562 โดยอิงจาก "The Last Wish" และ "Sword of Destiny" ซึ่งเป็นชุดรวมของเรื่องสั้นที่อยู่ก่อนหน้า "Witcher" ซากาหลัก ก่อนที่ซีซั่นแรกจะออกฉาย Netflix ประกาศแปดตอนของซีซันที่สองที่ฉายในปี พ.ศ. 2564
ผ่าพิภพสุดขอบโลก

ผ่าพิภพสุดขอบโลก  เป็นภาพยนตร์แนวผจญภัยวิทยาศาสตร์สัญชาติอเมริกันปี พ.ศ. 2562 กำกับโดย McG จากบทภาพยนตร์โดย Zack Stentz นำแสดงโดย Jack Gore, Miya Cech, Benjamin Flores Jr. และ Alessio Scalzotto ภาพยนตร์เรื่องนี้เป็นผลงานภาพยนตร์แอ็คชั่นที่เน้นเด็กเป็นศูนย์กลางของ Stentz ในช่วงปี ค.ศ. 1980 ได้รับการสตรีมบน Netflix เมื่อวันที่ 24 พฤษภาคม พ.ศ. 2562 เป็นเนื้อหาที่มีผู้ชมมากที่สุดในบริการ SVOD ในสหราชอาณาจักรในสัปดาห์ที่เผยแพร่โดยแซงหน้าซีรีส์ "Dead to Me" และ "Riverdale"
ทอม เบรดี

โทมัส เอ็ดเวิร์ด แพทริค เบรดี จูเนียร์  (เกิด 3 สิงหาคม ค.ศ. 1977) เป็นนักอเมริกันฟุตบอล ตำแหน่งควอร์เตอร์แบ็ก ของทีมแทมปาเบย์ไฮเวย์ในเนชันแนลฟุตบอลลีก (NFL) ในช่วง 20 ฤดูกาลแรกในการเป็นนักอเมริกันฟุตบอลอาชีพ เบรดีได้ลงเล่นให้กับทีมนิวอิงแลนด์ เพเทรียตส์ โดยสามารถพาทีมเข้าชิงศึกซูเปอร์โบวล์ได้ถึง 9 ครั้งและคว้าชัยชนะมาได้กว่า 6 ครั้ง (XXXVI, XXXVIII, XXXIX, XLIX, LI, และ LIII) ต่อมาในปี 2020 เขาได้ย้ายไปลงเล่นให้กับทีมแทมปา เบย์ บัคคาเนียร์ส ก่อนจะพาทีมคว้าแชมป์ซูเปอร์โบวล์ได้อีกครั้ง และนับเป็นแชมป์ซูเปอร์โบวล์สมัยที่ 7 ของเบรดี
ตลอดเส้นทางอาชีพนักอเมริกันฟุตบอล เบรดีได้สร้างสถิติเอาไว้มากมาย เขาถือเป็นผู้เล่นที่คว้าตำแหน่งผู้เล่นทรงคุณค่าศึกซูเปอร์โบวล์ (Super Bowl MVP) มาครองได้มากที่สุด โดยสามารถคว้าตำแหน่งนี้ไปได้กว่า 5 ครั้ง อีกทั้งยังเป็นผู้เล่นที่อายุมากที่สุดที่ได้รับตำแหน่งนี้อีกด้วย ด้วยความยอดเยี่ยมและเส้นทางอาชีพที่ยาวนานนี้ เบรดีจึงได้รับการยกย่องให้เป็นผู้เล่นตำแหน่งควอเตอร์แบ็กที่ยิ่งใหญ่ที่สุดตลอดกาลจากนักวิจารณ์และนักกีฬาจำนวนมาก
กิจกรรมอื่น ๆ.
ในวันพฤหัสบดีที่ 3 สิงหาคม 2023 เขากลายเป็นเจ้าของหุ้นส่วนน้อยและเป็นประธานคณะกรรมการที่ปรึกษาคนใหม่ของสโมสรฟุตบอลเบอร์มิงแฮมซิตี โดยความร่วมมือกับ Knighthead Capital Management LLC
แบตเตอรี่ลิเธียมไอออน

แบตเตอรี่ลิเธียมไอออน  หรือ Li-ion battery เป็นแบตเตอรี่ชนิดชาร์จซ้ำได้ แบตเตอรี่ลิเธียมไอออนมักใช้กับอุปกรณ์อิเล็กทรอนิกส์แบบพกพาและรถยนต์ไฟฟ้าและกำลังได้รับความนิยมเพิ่มขึ้นเรื่อย ๆ สำหรับการใช้งานทางทหารและการบินอวกาศ แบตเตอรี่ลิเธียมไอออนต้นแบบได้รับการพัฒนาโดย Akira Yoshino ในปี พ.ศ. 2528 จากการวิจัยก่อนหน้านี้ของ John Goodenough, M. Stanley Whittingham, Rachid Yazami และ Koichi Mizushima ในช่วงปี พ.ศ. 2513-2523 จากนั้นแบตเตอรี่ลิเธียมไอออนเชิงพาณิชย์ได้รับการพัฒนาโดยทีมงานของ Sony และ Asahi Kasei ที่นำโดย Yoshio Nishi ในปี พ.ศ. 2534 ในปี พ.ศ. 2562 รางวัลโนเบลสาขาเคมีมอบให้กับ Yoshino, Goodenough และ Whittingham "สำหรับการพัฒนาแบตเตอรี่ลิเธียมไอออน"
ดูไบครีกทาวเวอร์

ดูไบครีกทาวเวอร์  เป็นหอสังเกตการณ์ที่มีสลิงค้ำยัน อยู่ระหว่างการก่อสร้างซึ่งตั้งอยู่ในดูไบ สหรัฐอาหรับเอมิเรตส์ โดยมีมูลค่าการก่อสร้าง 3.67 พันล้านดิรฮัม (1 พันล้านดอลลาร์สหรัฐ) และคาดว่าจะแล้วเสร็จอย่างเร็วที่สุดในปี ค.ศ. 2565 ในตอนแรก แต่ตอนนี้ยังไม่ทราบวันเสร็จอย่างแท้จริงเพราะหยุดก่อสร้างตัวอาคารชั่วคราวจากการระบาดทั่วของโควิด-19 ในระยะแรกหอคอยนี้รู้จักกันในชื่อ The Tower at Dubai Creek Harbour
ยังไม่มีการเปิดเผยความสูงสุดท้าย แต่ Emaar ผู้พัฒนาโครงการ ระบุว่าหอคอยนี้มีความสูงอย่างน้อย 828 เมตร (2,717 ฟุต) ซึ่งเป็นความสูงของบุรจญ์เคาะลีฟะฮ์ ตึกระฟ้าที่สูงที่สุดของดูไบ เมื่อสร้างเสร็จจะกลายเป็นหอคอยที่สูงที่สุดในโลก
นามิเอะ (จังหวัดฟูกูชิมะ)

นามิเอะ  เป็นเมืองในจังหวัดฟูกูชิมะ ประเทศญี่ปุ่น ณ วันที่ 29 กุมภาพันธ์ ค.ศ. 2020 เมืองนี้มีประชากร 1,238 คน 794 หลังคาเรือน แต่จำนวนประชากรอย่างเป็นทางการอยู่ที่ 17,114 คน 6,853 หลังคาเรือน พื้นที่รวมของเมืองคือ ในเวลานั้น ผู้คนต้องอพยพออกจากตัวเมืองด้วยผลของภัยพิบัตินิวเคลียร์ฟูกูชิมะแห่งที่หนึ่ง ในตอนนี้ย่านธุรกิจของนามิเอะและสำนักงานเทศบาลเมืองได้เปิดตัวแล้ว แต่การเข้าถึงฝั่งตะวันตกของเมืองยังคงเป็นที่ต้องห้าม
ภูมิศาสตร์.
นามิเอะตังอยู่ริมชายฝั่งมหาสมุทรแปซิฟิกในบริเวณภาคกลางของฟูกูชิมะ
ภูมิอากาศ.
นามิเอะมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยต่อปีอยู่ที่ ปริมาณน้ำฝนเฉลี่ยต่อปีอยู่ที่ 1,337 มิลลิเมตร (52.6 นิ้ว) โดยเดือนกันยายนเป็นเดือนที่มีฝนชุกที่สุด อุณหภูมิเฉลี่ยสูงสุดอยู่ในเดือนสิงหาคมอยู่ที่ประมาณ และต่ำสุดในเดือนมกราคมอยู่ที่ประมาณ 
ประชากร.
ตามข้อมูลสำมะโนประชากรญี่ปุ่น ประชากรในนามิเอะยังคงเท่าเดิมเป็นเวลากว่า 40 ปีจนกระทั่งภัยพิบัตินิวเคลียร์
อลิซาเบธ โอลเซน

อลิซาเบธ เชส โอลเซน (เกิด 16 กุมภาพันธ์ พ.ศ. 2532) เป็นนักแสดงหญิงชาวอเมริกัน เริ่มโด่งดังจากการแสดงนำในภาพยนตร์อิสระแนวระทึกขวัญเรื่อง "มาร์ธา ฝ่าโหดหนีอำมหิต" ซึ่งเธอได้รับการเสนอชื่อเข้าชิงรางวัลภาพยนตร์ Critics 'Choice สาขานักแสดงนำหญิงยอดเยี่ยมและรางวัล อินดิเพนเดนต์สปิริตอะวอดส์ สาขานักแสดงนำหญิงยอดเยี่ยม รวมถึงรางวัลอื่น ๆ
ต่อมาเธอได้แสดงในภาพยนตร์เรื่อง Silent House - บ้านกระตุกหลอน (2011), Liberal Arts - ติวรัก วิชาหัวใจ (2012), Oldboy - เปิดบัญชีแค้น (2013), ก็อตซิลล่า (2014), I Saw the Light - เมื่อดาวดับแสง (2015), Ingrid Goes West - แสบ เพี้ยน บ้า ขอเนียนเป็นเพื่อนเน็ตไอดอล (2017) และ Wind River - ล่าเดือด เลือดเย็น (2017) และแสดงในซีรีส์ละครที่เผยแพร่ทางเฟซบุ๊กเรื่อง ซอร์รีฟอร์ยัวร์ลอส (2018–2019) ซึ่งเธอรับหน้าที่เป็นผู้อำนวยการสร้างด้วย
โอลเซนได้รับการยอมรับในระดับนานาชาติสำหรับการแสดงของเธอในจักรวาลภาพยนตร์มาร์เวล โดยเธอรับบทเป็นวันด้า แม็กซิมอฟฟ์/สการ์เล็ตวิทช์ ในภาพยนตร์เรื่อง (2015), (2016), (2018), (2019) และแสดงนำในซีรีส์ที่เป็นส่วนหนึ่งของจักรวาลมาร์เวลอย่าง วันด้าวิสชั่น (2021)
วัยเด็ก.
อลิซาเบธ โอลเซน เกิดเมื่อวันที่ 16 กุมภาพันธ์ 1989 ที่เมืองเชอร์แมน โอคส์ รัฐแคลิฟอร์เนีย เธอเป็นบุตรสาวของ จาร์เน็ตต์ ที่มีอาชีพเป็นผู้จัดการส่วนตัวและเดวิด โอลเซน นักพัฒนาอสังหาริมทรัพย์และนายธนาคารสินเชื่อที่อยู่อาศัยที่มีเชื้อสายนอร์เวย์ อลิซาเบธ โอลเซนเป็นน้องสาวของ 2 นักแสดงฝาแฝด แมรี่ - เคท โอลเซน และ แอชลีย์ โอลเซน ซึ่งเคยเป็นนักแสดงเด็กในละครโทรทัศน์เรื่อง Full House ทางช่องเอบีซี โดยพี่สาวของเธอเคยแสดงในภาพยนตร์หลายเรื่องเช่น "Winning London - คู่แฝดซน ตะลุยลอนดอน" , "Our Lips Are Sealed - คู่แฝดซน ป่วนออสเตรเลีย" , "New York Minute - คู่แฝดจี๊ด ป่วนรักในนิวยอร์ก" พ่อแม่ของพวกเธอหย่าร้างกันในปี 1996 
ในช่วงวัยเด็กโอลเซนเคยเข้าเรียนบัลเลต์และร้องเพลงแม้ว่าเธอจะได้เรียนรู้เกี่ยวกับการแสดงในช่วงวัยรุ่น แต่ก่อนหน้านี้ในขณะที่เธออายุเพียง 4 ขวบเธอได้มีโอกาสรับบทบาทเป็นนักแสดงเด็กและได้แสดงบทเล็กๆน้อยๆในภาพยนตร์ที่พี่สาวฝาแฝดทั้ง 2 ของเธอเป็นนักแสดงนำ โดยเธอปรากฏตัวครั้งแรกในภาพยนตร์เรื่อง "How the West Was Fun - แฝดจอมซน พิชิตตะวันตก" จากนั้นเธอได้แสดงในซีรีส์ "The Adventures of Mary-Kate & Ashley" จากนั้นได้มีประสบการณ์เข้าทดสอบในบทบาทอื่นๆ โดยในวัยเด็กโอลเซนเข้าเรียนที่โรงเรียนแคมป์เบลล์ ฮอลล์ ตั้งแต่ชั้นอนุบาลจนถึงมัธยมปลาย
หลังจบชั้นมัธยมอลิซาเบธ โอลเซนเรียนต่อที่วิทยาลัยศิลปกรรมศาสตร์ทิช (Tisch School of the Arts) มหาวิทยาลัยนิวยอร์ก
พอล เบ็ตตานีย์

พอล เบ็ตตานีย์  (เกิด 27 พฤษภาคม พ.ศ. 2514) เป็นนักแสดงชาวอังกฤษ-อเมริกัน เขาเป็นที่รู้จักจากบทบาทของเขาในฐานะ J.A.R.V.I.S. และ Vision ในจักรวาลภาพยนตร์มาร์เวล เรื่อง Iron Man (2008), Iron Man 2 (2010), The Avengers (2012), Iron Man 3 (2013), (2015), (2016)) และ (2018) รวมถึงในรายการ Disney+ เรื่อง WandaVision (2021) ที่กำลังฉาย เขาได้รับความสนใจจากผู้ชมกระแสหลักเป็นครั้งแรกเมื่อเขาปรากฏตัวในภาพยนตร์อังกฤษเรื่อง Gangster No.1 (2000) และภาพยนตร์เรื่อง A Knight's Tale ของผู้กำกับ Brian Helgeland (2001) เขาเคยปรากฏตัวในภาพยนตร์หลายเรื่องเช่น A Beautiful Mind (2001), (2003), Dogville (2003), Wimbledon (2004), The Da Vinci Code (2549), Margin Call (2011) และ (2018) เขากำลังรับบทอเล็กซานเดอร์ นิกซ์ในภาพยนตร์เรื่องใหม่เกี่ยวกับเรื่องอื้อฉาว Cambridge Analytica 
เขาได้รับการเสนอชื่อเข้าชิงรางวัลหลายรางวัลรวมถึงรางวัล BAFTA สาขานักแสดงชายยอดเยี่ยมในบทบาทสนับสนุนและรางวัล Screen Actors Guild Award สาขาการแสดงดีเด่นโดยนักแสดงในภาพยนตร์ เบ็ตตานีย์แต่งงานกับเจนนิเฟอร์ คอนเนลลีนักแสดงชาวอเมริกันซึ่งเขามีลูกสองคน
สโมสรวอลเลย์บอลหญิงสมุทรปราการ

สโมสรวอลเลย์บอลสมุทรปราการ เป็นสโมสรวอลเลย์บอลในประเทศไทย ตั้งอยู่ที สมุทรปราการ ทำการแข่งขันในรายการวอลเลย์บอลหญิงไทยแลนด์ลีก ครั้งแรกในปี 2005 และปี 2020 คัดโปรชาเลนจ์ เลื่อนชั้นขึ้นมาเล่นไทยแลนด์ลีกได้อีกครั้ง ปัจจุบันมี ปรีชญา อินศิริ ทำหน้าที่เป็นกัปตันทีมคนปัจจุบัน 
สีชุดแข่งขันสโมสร.
วอลเลย์บอลไทยแลนด์ลีก
รายชื่อผู้เล่น.
"อัปเดตข้อมูล ณ เดือน พฤศจิกายน พ.ศ. 2563"
โซบะนิอิรุเนะ

โซบะนิอิรุเนะ (; โรมาจิ: "Soba ni Iru ne", "ฉันอยู่ข้างเธอ") เป็นซิงเกิลลำดับที่สองของเทลมา อาโอยามะ ร้องร่วมกับโซลจา (SoulJa) ออกจำหน่ายเมื่อวันที่ 23 มกราคม พ.ศ. 2551 โดยเป็นเพลงแก้กับเพลง "โคโกะนิอิรุโยะ" ("ฉันอยู่ตรงนี้") ซึ่งเป็นผลงานของโซลจาร้องร่วมกับเธอก่อนหน้านี้ ส่วนเพลง "มายเดียร์เฟรนด์" ซึ่งอยู่หน้าบี ถูกใช้เป็นเพลงปิดของอนิเมะเรื่อง "ชิอง อัจฉริยะสาวเจ้าหมากรุก" และเป็นเพลงเปิดของรายการโทรทัศน์ "รีวฮะ-อาร์"
ซิงเกิลนี้ขึ้นสู่อันดับที่ 1 ของออริคอนในสัปดาห์ที่สอง ในรูปแบบซีดีจำหน่ายได้มากกว่า 450,000 แผ่น และรูปแบบดาวน์โหลดจำหน่ายได้มากถึง 7 ล้านดาวน์โหลด โดยเป็นการดาวน์โหลดสมบูรณ์ถึง 2 ล้านครั้งภายในเดือนกรกฎาคม พ.ศ. 2551 เดือนกันยายนปีเดียวกัน บันทึกสถิติโลกกินเนสส์ รับรองให้เพลงนี้เป็น "ซิงเกิลดาวน์โหลดที่ขายดีที่สุดในญี่ปุ่น" เมื่อนับจากจำนวนการดาวน์โหลดแบบเต็ม กระทั่งวันที่ 28 พฤษภาคม พ.ศ. 2552 ก็ถูกเพลง "คิเซกิ" ของวงกรีน ทำลายสถิติไป และได้รับการยอมรับจากกินเนสส์บุ๊กในเวลาต่อมา
นอกจากนี้ "โซบะนิอิรุเนะ" ยังเป็นซิงเกิลดาวน์โหลดขายดีที่สุดในตารางประจำปีของไอจูนส์สโตร์ 2008 ในประเทศญี่ปุ่น
วงดาเมาท์ (Da Mouth) จากประเทศไต้หวัน นำเพลง "โคโกะนิอิรุโยะ" มาบันทึกใหม่ อยู่ในอัลบั้ม "Wang Yuan Kou Li Kou" ส่วน ซไลแอนด์ร็อบบี (Sly and Robbie) จากประเทศจาเมกา นำเพลง "โซบะนิอิรุเนะ" ไปบันทึกใหม่ในชื่อ "Hurry Home" อยู่ในอัลบั้ม "อะเมซิง" (Amazing)
สโมสรวอลเลย์บอลไดมอนด์ ฟู้ด

สโมสรวอลเลย์บอลไดมอนด์ ฟู้ด อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ฮีฮีโฟ

ฮีฮีโฟ  เป็นหมู่บ้านหลักของเกาะนีอูอาโตปูตาปูในประเทศตองงา ในภาษาตองงา ฮีฮีโฟมีความหมายว่าตะวันตก ซึ่งสอดคล้องกับที่ตั้งซึ่งตั้งอยู่ทางตะวันตกของเกาะ โดยเป็นศูนย์กลางของโครงสร้างพื้นฐานสำคัญ เช่น ที่ทำการไปรษณีย์และสถานีตำรวจ เป็นต้น และศูนย์กลางการบริหารงานของรัฐ ส่วนอีกสองหมู่บ้านบนเกาะนีอูอาโตปูตาปูคือฟาเลเฮากับไวโปอา
หมู่บ้านนี้มีประชากร 301 คน (ณ ค.ศ. 2021)
ภาพรวม.
ฮีฮีโฟเคยได้รับความเสียหายเป็นอย่างมากจากเหตุแผ่นดินไหวในหมู่เกาะซามัว ค.ศ. 2009 แผ่นดินไหวขนาด 8.0 #เปลี่ยนทาง ก่อให้เกิดสำนามิที่หมู่เกาะซามัวเมื่อเวลา 06:48:11 น. ตามเวลาท้องถิ่น ในวันที่ 29 กันยายน ค.ศ. 2009 (17:48:11 UTC)
คณะวิจิตรศิลป์ มหาวิทยาลัยเชียงใหม่

คณะวิจิตรศิลป์ มหาวิทยาลัยเชียงใหม่  เป็นส่วนราชการไทยระดับคณะวิชาสังกัดมหาวิทยาลัยเชียงใหม่ จัดตั้งเมื่อวันที่ 4 พฤษภาคม พ.ศ. 2526 เป็นคณะลำดับที่ 12 ของมหาวิทยาลัยเชียงใหม่
ประวัติ.
คณะวิจิตรศิลป์ จัดตั้งขึ้นตามเจตนารมณ์ของมหาวิทยาลัยเชียงใหม่ ที่มีจุดมุ่งหมายเป็นแหล่งการศึกษาของทุกสาขาวิชาชีพ ทั้งทางด้านวิทยาศาสตร์และเทคโนโลยี สังคมศาสตร์ และศิลปศาสตร์ โดยสภามหาวิทยาลัยเชียงใหม่ ได้อนุมัติให้จัดตั้งคณะวิจิตรศิลป์ขึ้น เมื่อวันที่ 28 มกราคม พ.ศ. 2525 เพื่อให้เป็นหน่วยงานที่ทำหน้าที่ผลิตบัณฑิตทางด้านศิลปะ และเป็นศูนย์กลางการศึกษา ค้นคว้า วิจัย อนุรักษ์ สร้างสรรค์ พัฒนา และเผยแพร่ศิลปวัฒนธรรม ในท้องถิ่นภาคเหนือ และในประเทศไทย รวมทั้งในภูมิภาคเอเชียตะวันออกเฉียงใต้หรืออาเซียน
คณะวิจิตรศิลป์ ได้รับอนุมัติหลักสูตรจากทบวงมหาวิทยาลัย เมื่อวันที่ 24 มีนาคม พ.ศ. 2525 และสำนักนายกรัฐมนตรีได้มีประกาศแบ่งส่วนราชการเป็นคณะ เมื่อวันที่ 4 พฤษภาคม พ.ศ. 2526 เป็นคณะลำดับที่ 12 ของมหาวิทยาลัยเชียงใหม่
เปิดทำการสอนครั้งแรกเมื่อวันที่ 17 มิถุนายน พ.ศ. 2526 โดยเปิดสอน 2 หลักสูตร คือ สาขาวิชาศิลปะไทย และสาขาวิชาจิตรกรรม
ระดับปริญญาตรี 
ระดับปริญญาโท 
ระดับปริญญาเอก
โครงสร้างหลักสูตร.
คณะวิจิตรศิลป์ ทำการเปิดสอนในระดับ หลักสูตรศิลปบัณฑิต (ปริญญาตรี) ทั้งหมด 9 หลักสูตร หลักสูตรศิลปศาสตรมหาบัณฑิต (ปริญญาโท) ทั้งหมด 3 หลักสูตร หลักสูตรศิลปดุษฎีบัณฑิต (ปริญญาเอก) ทั้งหมด 1 หลักสูตร
คณบดี.
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
ภาควิชาและการแบ่งส่วนงาน.
ปัจจุบัน คณะวิจิตรศิลป์ มหาวิทยาลัยเชียงใหม่มีภาควิชาทั้งสิ้น 3 ภาควิชา และ สำนักวิชาการบัณฑิต
โดยสำหรับสำนักงานคณะวิจิตรศิลป์ ตั้งอยู่ที่ชั้น 2 อาคารสำนักงาน คณะวิจิตรศิลป์ โดยสำนักงานคณะวิจิตรศิลป์ได้แบ่งส่วนงานไว้ดังนี้
วัฒนธรรมสมัยนิยม.
ภาพยนตร์ "เพื่อนสนิท" เป็นภาพยนตร์ที่เกี่ยวกับเรื่องราวของเพื่อนสนิท ซึ่งเป็นนักศึกษาคณะวิจิตรศิลป์ มหาวิทยาลัยเชียงใหม่ ออกฉายในปี พ.ศ. 2548 (การถ่ายทำภาพยนตร์ไม่ได้รับอนุญาตให้เข้ามาถ่ายทำที่มหาวิทยาลัยเชียงใหม่ แต่ใช้วิธีการเป็นการกล่าวถึง โดยการถ่ายทำภาพยนตร์นั้น จะถ่ายทำในมหาวิทยาลัยเทคโนโลยีราชมงคลล้านนา วิทยาเขตภาคพายัพ)
วัดตะโก (จังหวัดพระนครศรีอยุธยา)

วัดตะโก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านตะโก ตำบลดอนหญ้านาง อำเภอภาชี จังหวัดพระนครศรีอยุธยา ปัจจุบันมีเจ้าอาวาสคือ พระวชิรภาวนาภิรัต (ธรรมทส ขนฺติพโล - พระอาจารย์แก้ว)
วัดตะโกสร้างเมื่อปี พ.ศ. 2345 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541 เริ่มก่อสร้างพระมหาธาตุเจดีย์เมื่อปี พ.ศ. 2557 ผู้ออกแบบเจดีย์คือ วนิดา พึ่งสุนทร (ศิลปินแห่งชาติ) และ ตะวัน วีระกุล วิศวกร บัญชา ชุ่มเกษร และองอาจ หุดากร เจดีย์มี 2 ชั้นร่วมสมัยมีลิฟต์และบันไดภายใน ชั้นล่างเป็น เป็นห้องโล่งกว้าง ชั้นบนประดิษฐานพระบรมสารีริกธาตุและรูปหล่อบูรพาจารย์ มีโลงแก้วบรรจุสังขารหลวงพ่อรวย ซึ่งไม่เน่าเปื่อย ยังมีประติมากรรมรูปเหมือนหลวงพ่อรวยองค์ใหญ่ พระอุโบสถ์หลังใหม่ประดิษฐานองค์พระประธาน ภายในมีภาพเขียนพุทธประวัติสวยงาม ถัดไปเป็นศาลาประดิษฐานหลวงพ่อทองคำ หลวงพ่อบุญญาฤทธิ์ และหลวงพ่อรวย นอกจากนี้ภายในบริเวณ วัดตะโก ยังมีศาลากลางน้ำ
หลวงพ่อรวยเป็นเกจิอาจารย์ชื่อดัง ท่านได้สร้างวัตถุมงคลหลวงพ่อรวยที่เป็นที่รู้จักกันอย่างกว้างขวางมาก ด้วยพุทธคุณมากมายหลายด้าน
อันริ คิซึกิ

อันริ คิซึกิ (อักษรโรมัน: Anri Kizuki; 4 กุมภาพันธ์ ค.ศ. 1994 –) เป็นอดีตเอวีไอดอลชาวญี่ปุ่น สังกัดแฟนสตาร์โปรโมชัน ก่อนย้ายไปยังที-เพาเวอส์ ในเดือนกรกฎาคม ค.ศ. 2017
ประวัติ.
อันริ คิซึกิ เกิดที่โตเกียว เธอได้รับการเดบิวต์ในเดือนมกราคม ค.ศ. 2015 ในฐานะนักแสดงหญิงให้แก่ผู้ผลิตวิดีโอสำหรับผู้ใหญ่อย่างเพรสทิจโดยเฉพาะ
ตั้งแต่เดือนธันวาคมของปีเดียวกัน เธอได้เป็นสมาชิกของไอเดียพอกเกต และตั้งแต่เดือนพฤศจิกายน ค.ศ. 2016 เธอได้กลายเป็นสมาชิกของเอสโอดี ครีเอต
เมื่อวันที่ 3 เมษายน 2018 เธอได้แจ้งการเปลี่ยนชื่อเป็นยู อามากิ (4 กุมภาพันธ์ 1994 –) ในบัญชีทวิตเตอร์ใหม่ของเธอ
ตั้งแต่นั้นมา เธอก็มีบทบาทในฐานะนักแสดงหญิงให้แก่มาดอนนาคลับ ของยู-เน็กซ์
ส่วนงานอดิเรกของเธอคือการต่อเลโก้
ในเดือนมิถุนายน ค.ศ. 2020 เธอได้รับการเสนอชื่อเข้าชิง "รางวัลนักแสดงเอวียอดนิยมเควสชันแนร์ทัวร์นาเมนต์" ซึ่งสนับสนุนโดยไซโซ
โตนนท์ วงบุญ

โตนนท์ วงบุญ ชื่อเล่น บอส (เกิดเมื่อวันที่ 7 กรกฎาคม พ.ศ. 2532)เป็นนักแสดงและนายแบบชาวไทยเกิดที่จังหวัดเชียงใหม่ในสังกัดช่อง 7 เอชดีมีชื่อเสียงจากละครเรื่อง "มาหยารัศมี"และเป็นที่รู้จักกันในบทบาท "แม้นเทพ" ออกอากาศทางช่อง 7 เอชดีมีผลงานละครอีกคับคั่งและในปัจจุบันเป็นนักแสดงอิสระและรับงานละครเรื่อยมา
ประวัติ.
โตนนท์ ชื่อเดิม "โตนนท์ วงศ์บุญ" ตามลำดับ เกิดเมื่อวันที่ 7 กรกฎาคม พ.ศ. 2532 เป็นนักแสดงและนายแบบชาวไทยเกิดที่จังหวัดเชียงใหม่สำเร็จการศึกษาที่คณะนิเทศศาสตร์ มหาวิทยาลัยเกษมบัณฑิต
การงาน.
โตนนท์เริ่มเข้าสู่วงการบันจากเวทีการประกวด Friday The Idol Project 2010 ในตำแหน่งรางวัลชนะเลิศเมื่อในปี พ.ศ. 2553 ภายหลังโตนนท์ได้รับโอกาสจากเอ ศุภชัย ศรีวิจิตร ผู้จัดการส่วนตัวและผู้จัดละครโทรทัศน์ต่อมาโตนนท์ได้ลงนามสัญญาเป็นนักแสดงในฐานะนักแสดงในสังกัดช่อง 7 เอชดีมีผลงานละครเรื่อง "มาหยารัศมี", "อาญารัก", และ "ลูกไม้หลากสี" เป็นต้น ภายหลังโตนนท์มีผลงานละครอีกคับคั่งและเป็นพระเอกตลอดกาลของแฟนๆละคร
เมื่อในปี พ.ศ. 2561 โตนนท์มีผลงานละครเรื่อง "เพลงรักมือปืน"ผลิตโดย บริษัท กำลังดี ซอย 6 โปรดักชั่น จำกัด แสดงคู่กับ แนท ณัฐชา นวลแจ่ม ออกอากาศทางช่อง 7 เอชดีเป็นเรื่องสุดท้ายหลังจากที่ได้สิ้นสุดสัญญาเป็นนักแสดงในสังกัดช่อง 7 เอชดีปัจจุบันโตนนท์เป็นนักแสดงอิสระและรับงานละครต่างๆเป็นต้น
จีจี้ (ดราก้อนบอล)

จีจี้ (チチ, Chi-Chi) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล (ภาพยนตร์ชุดทางโทรทัศน์), ดราก้อนบอล Z และดราก้อนบอล ซูเปอร์
จิรกิตติ์ ถาวรวงศ์

จิรกิตติ์ ถาวรวงศ์ ชื่อเล่น เมฆ เป็นนักร้อง พิธีกร และนักแสดงชาวไทย 
ประวัติ.
จิรกิตติ์ ถาวรวงศ์ ชื่อเล่น เมฆ เกิดเมื่อวันที่ 28 สิงหาคม 2537 มีน้องสาว 1 คน ชื่อ วรนิษฐ์ ถาวรวงศ์ (มุก) จบการศึกษาระดับมัธยมในแผนการเรียน ศิลป์-คำนวณ ที่ โรงเรียนสตรีวิทยา 2 จบการศึกษาในระดับปริญญาตรี มหาวิทยาลัยเกษตรศาสตร์ คณะมนุษยศาสตร์ ภาควิชาสื่อสารมวลชน เริ่มเป็นที่รู้จักจากการสัมภาษณ์ Meet Dek-D #273 เมฆเคยผู้ตัวแทนภาคกลาง เดอะสตาร์ ค้นฟ้าคว้าดาว ปี 7 โดยตกรอบ 24 คนสุดท้าย (2553) และ เป็นตัวแทนภาคใต้ เดอะสตาร์ ค้นฟ้าคว้าดาว ปี 8 โดยตกรอบรอบ 22 คนสุดท้าย (2554) ต่อมาเมฆได้เริ่มมีผล งานทางด้านเมฆวงการบันเทิงโดยการเป็นพิธีกรรายการ "Bang Music Buffet" ทางช่อง แบงแชนแนล (2554) เริ่มเป็นที่รู้จักกันในบทบาท 'พีท' จากเรื่อง "Part-Time Lover รัก นอก เวลา" และเมฆได้มีผลงานซิงเกิลแรกเป็นของตัวเอง ชื่อเพลง "อย่าตัดสินคนทั้งโลกด้วยผู้ชายคนเดียว"
วอร์ออฟเดอะเวิลด์ส (ละครชุดทางโทรทัศน์ ค.ศ. 2019)

วอร์ ออฟ เดอะ เวิลด์ส  เป็นละครชุดทางโทรทัศน์ที่ผลิตโดย Fox Networks Group และ StudioCanal-backed Urban Myth Films ซีรีส์นี้เขียนโดย Howard Overman และกำกับโดย Gilles Coulier และ Richard Clark ซีรีส์นี้เป็นการดัดแปลงนวนิยายชื่อเดียวกันของ H.G. Wells 1898 ที่มีชื่อเดียวกันและเป็นการดัดแปลงทางโทรทัศน์ครั้งที่ 3 ของนวนิยายเรื่อง Wells Martian วอร์ออฟเดอะเวิลด์สประกอบด้วย 8 ตอนและฉายครั้งแรกในฝรั่งเศสเมื่อวันที่ 28 ตุลาคม พ.ศ. 2562 ได้รับการต่ออายุสำหรับซีซันที่สอง <templatestyles src="Template:TOC limit/styles.css" />
มาร์ก กรูนวอลด์

มาร์ก ยูจีน กรูนวอลด์ (/ˈgruːnwɔːld/; 18 มิถุนายน พ.ศ. 2496 - 12 สิงหาคม พ.ศ. 2539) เป็นนักเขียนหนังสือการ์ตูน บรรณาธิการ และนักวาดชาวอเมริกัน ซึ่งเป็นที่รู้จักอย่างยาวนานกับมาร์เวลคอมิกส์
ชีวประวัติ.
อาชีพช่วงต้น.
กรูนวอลด์เริ่มต้นในวงการการ์ตูนโดยเผยแพร่แฟนไซน์ "Omniverse" ของตัวเองซึ่งสำรวจแนวคิดเรื่องความต่อเนื่อง ก่อนที่จะได้รับการว่าจ้างจากมาร์เวล เขาเขียนบทความให้กับแฟนไซน์อย่างเป็นทางการของดีซี คอมิกส์ เรื่อง The Amazing World of DC Comics บทความของกรูนวอลด์ได้แก่ "The Martian Chronicles" (ประวัติของ Martian Manhunter) ในฉบับที่ 13 และบทความเกี่ยวกับประวัติของจัสติซลีกในฉบับที่ 14
ซือมู่ หลิว

use both this parameter and |birth_date to display the person's date of birth, date of death, and age at death) -->
ซือมู่ หลิว (เกิด 19 เมษายน พ.ศ. 2532) เป็นนักแสดง นักเขียน และตัวแสดงเสี่ยงแทนชาวแคนาดาเชื้อสายจีน เขาเป็นที่รู้จักจากการแสดงในบท จอง คิม ในภาพยนตร์ชุดที่ชนะรางวัลเรื่อง "Kim's Convenience" ทางสถานีโทรทัศน์ซีบีซี เขาได้รับการเสนอชื่อเข้าชิงรางวัล ACTRA Awards และ Canadian Screen Awards จากผลงานเรื่อง "Blood and Water" เขาจะรับบทซูเปอร์ฮีโรชาง ชี ในจักรวาลภาพยนตร์มาร์เวล โดยเริ่มจากภาพยนตร์เรื่อง 
"Shang-Chi and the Legend of the Ten Rings" (2021)
ปีเตอร์ ปาร์คเกอร์ (ภาพยนตร์ชุดดิอะเมซิ่งสไปเดอร์-แมน)

ปีเตอร์ เบนจามิน ปาร์คเกอร์  หรือที่รู้จักกันในนามแฝง Spider-Man เป็นตัวละครและตัวเอกของภาพยนตร์ชุด The Amazing Spider-Man ของ Marc Webb ดัดแปลงมาจากซูเปอร์ฮีโร่มาร์เวลคอมิกส์ที่มีชื่อเดียวกัน ซึ่งสร้างโดย Stan Lee และ Steve Ditko รับบทโดย Andrew Garfield และปรากฏตัวในภาพยนตร์ The Amazing Spider-Man และภาคต่อ The Amazing Spider-Man 2
เมื่อเทียบกับสไปเดอร์-แมนของภาพยนตร์ชุดก่อนหน้านี้ที่กำกับโดย Sam Raimi สไปเดอร์-แมนเวอร์ชันนี้มีความแตกต่างเล็กน้อยในบุคลิก เช่น เป็นคนที่ไม่ฝักใฝ่ฝ่ายใดมากกว่า และภาพยนตร์ทั้งสองเรื่องมีเป้าหมายเพื่อแสดงให้เห็นถึงชีวิตส่วนตัวและแรงจูงใจในการเป็นสไปเดอร์-แมนของ ปีเตอร์ ปาร์คเกอร์มากขึ้น ในรูปแบบที่สมจริงยิ่งขึ้น แม้จะมีบทวิจารณ์ที่หลากหลายเกี่ยวกับซีรีส์ภาพยนตร์เรื่อง The Amazing Spider-Man แต่การแสดงของ Garfield ในบทสไปเดอร์-แมนก็ได้รับคำชมอย่างกว้างขวาง
ปีเตอร์ ปาร์คเกอร์ (ภาพยนตร์ชุดของแซม เรย์มี)

ปีเตอร์ เบนจามิน ปาร์คเกอร์  เป็นตัวละครและตัวตนที่เป็นความลับของสไปเดอร์-แมนในภาพยนตร์ ซึ่งดัดแปลงมาจากตัวละครในหนังสือการ์ตูนที่มีชื่อเดียวกันซึ่งสร้างโดย สแตน ลี และ สตีฟ ดิทโก แสดงโดย Tobey Maguire และภาพยนตร์ที่สร้างโดยนักเขียนบทภาพยนตร์ David Koepp การแปลความหมายของ Spider-Man นี้เป็นไปตามไตรภาคของ Sam Raimi ได้แก่ "Spider-Man", "Spider-Man 2," และ "Spider-Man 3" และยังปรากฏในวิดีโอเกมที่ดัดแปลงมาจากภาพยนตร์แต่ละเรื่องอีกด้วย
แมรี เจน วัตสัน (ภาพยนตร์ชุดของแซม ไรมี)

แมรี เจน "MJ" วัตสัน  เป็นตัวละครในภาพยนตร์ชุดสไปเดอร์-แมนของแซม ไรมี รับบทโดย Kirsten Dunst ตามตัวละครที่มีชื่อเดียวกัน ในภาพยนตร์เรื่องนี้แมรี่ เจนเป็นเพื่อนบ้านของ ปีเตอร์ ปาร์คเกอร์ ความสนใจในวัยเด็ก และความรักแรก แม้ว่า แมรี่ เจน จะเดทกับผู้ชายอีกหลายคนในภาพยนตร์สองเรื่องแรก แต่ในที่สุดเธอก็ตกหลุมรักปีเตอร์และสไปเดอร์-แมนและค้นพบว่าพวกเขาเป็นคนเดียวกัน แม้เขาจะรู้สึกดีกับเธอ แต่ในตอนแรกปีเตอร์ก็ปฏิเสธความสัมพันธ์กับเธอเพื่อให้เธอปลอดภัย แต่สุดท้ายทั้งคู่ก็กลายเป็นคู่รักกันในที่สุด
แม้จะได้รับบทเป็นหญิงสาวที่ตกอยู่ในความทุกข์ตลอดทั้งซีรีส์ภาพยนตร์ การตีความตัวละครของ Dunst ได้รับการตอบรับเป็นอย่างดี
แอนโทนี แมกกี

แอนโทนี แมกกี (เกิด 23 กันยายน พ.ศ. 2521) เป็นนักแสดงและผู้ผลิตภาพยนตร์ชาวอเมริกัน เขาได้รับบทนำในภาพยนตร์ชุดทางโทรทัศน์และละครบรอดเวย์และละครนอกบรอดเวย์ ได้แก่ "Ma Rainey's Black Bottom", "Drowning Crow", "McReele", "A Soldier's Play" และ "Carl Hancock Rux's Talk" ซึ่งเขาได้รับรางวัล Obie Award ในปี พ.ศ. 2545
ในปี พ.ศ. 2545 เขาได้รับบทนำในภาพยนตร์เรื่องแรกของเอ็มมิเน็ม เรื่อง "8 Mile" เขาได้รับการเสนอชื่อเข้าชิงรางวัลอินดิเพนเดนต์สปิริตอะวอดส์ สาขานักแสดงนำชายยอดเยี่ยมจากบทบาทใน "Brother to Brother" การเสนอชื่อครั้งที่สองของเขาคือสาขานักแสดงสมทบชายยอดเยี่ยมจากงานอินดิเพนเดนต์สปิริตอะวอดส์ 2009 สำหรับบทบาทของเขาใน "หน่วยระห่ำ ปลดล็อกระเบิดโลก"
เขาได้รับการยอมรับในระดับโลกด้วยการรับบทเป็น Sam Wilson/Falcon ในจักรวาลภาพยนตร์มาร์เวล โดยปรากฏตัวครั้งแรกใน ' (2014) และต่อมาใน ' (2015), "แอนท์-แมน" (2015), ' (2016), ' (2018) และ "" (2019) รวมถึง "The Falcon and Winter Soldier" ซีรีส์เฉพาะที่กำลังจะฉายในดิสนีย์พลัส
ในเดือนพฤษภาคม พ.ศ. 2559 เขาร่วมแสดงในภาพยนตร์โทรทัศน์เรื่อง "All the Way" ของเอชบีโอ และรับบทเป็น Takeshi Kovacs ในฤดูกาลที่สองของ "Altered Carbon" ของเน็ตฟลิกซ์ในปี พ.ศ. 2563
ดอน ชีเดิล

ดอนัลด์ แฟรงก์ ชีเดิล จูเนียร์ (/ˈtʃiːdəl/; เกิด 29 พฤศจิกายน พ.ศ. 2507) เป็นนักแสดงและโปรดิวเซอร์ชาวอเมริกัน ได้รับรางวัลลูกโลกทองคำและรางวัลแซกอวอร์ดส 2 ครั้ง เคยได้รับการเสนอชื่อให้เข้าชิงรางวัลออสการ์ สาขานักแสดงนำชายยอดเยี่ยม จากเรื่อง "รวันดา ความหวังไม่สิ้นสูญ" รวมถึงได้รับรางวัลโทนีในฐานะโปรดิวเซอร์ละครบรอดเวย์ 
หลังจากรับบทแรกใน "Hamburger Hill" (1987) และในบทนักเลง "Rocket" ในภาพยนตร์เรื่อง "คัลเลอส์" (1988) ชีเดิลสร้างอาชีพของเขาในปี ค.ศ. 1990 ด้วยบทบาทใน "Devil in a Blue Dress" (1995), "" (1996), "Rosewood" (1997) และ "Boogie Nights" (1997) ความร่วมมือของเขากับผู้กำกับสตีเวน โซเดอเบิร์ก ส่งผลให้มีภาพยนตร์เรื่อง "Out of Sight" (1998), "คนไม่สะอาด อำนาจ อิทธิพล" (2000) และ "The Ocean's Trilogy" (2001–2007)
ชีเดิลได้รับการเสนอชื่อเข้าชิงรางวัลออสการ์สาขานักแสดงนำชายจากบทบาทนำของเขาในฐานะ Paul Rusesabagina ผู้จัดการโรงแรมของรวันดาในภาพยนตร์ชีวิตเกี่ยวกับการฆ่าล้างเผ่าพันธุ์ในประวัติศาสตร์เรื่อง "Hotel Rwanda" (2004) ตั้งแต่ปี ค.ศ. 2012 ถึงปี ค.ศ. 2016 เขาได้แสดงเป็น Marty Kaan ในภาพยนตร์ชุดตลกเรื่อง "House of Lies"; เขาได้รับรางวัลลูกโลกทองคำในปี ค.ศ. 2013 สำหรับบทนี้ ตั้งแต่ปี พ.ศ. 2562 ชีเดิลได้แสดงเป็น Maurice Monroe ในเรื่อง "แบล็กมันเดย์" ทางเครือข่ายโชว์ไทม์ ซึ่งเป็นบทบาทที่ทำให้เขาได้รับการเสนอชื่อชิงรางวัลไพรม์ไทม์เอมมีในปี พ.ศ. 2562
ชีเดิลมีชื่อเสียงไปทั่วโลกด้วยบทบาทของเขาในฐานะซูเปอร์ฮีโรวอร์มะชีนในจักรวาลภาพยนตร์มาร์เวลแทนที่ Terrence Howard เขาปรากฏตัวในชื่อวอร์มะชีนใน "มหาประลัยคนเกราะเหล็ก 2" (2010), "มหาประลัยคนเกราะเหล็ก 3" (2013), ' (2015), ' (2016), ' (2018), "กัปตัน มาร์เวล" (2019) และ ' (2019) เขาจะรับบทนำใน "Armor Wars" ภาพยนตร์ชุดเรื่องใหม่ของดิสนีย์พลัส
โอสการ์ อิซาอัก

โอสการ์ อิซาอัก เอร์นันเดซ เอสตราดา (เกิด 9 มีนาคม พ.ศ. 2522) เป็นนักแสดงชาวอเมริกันเชื้อสายกัวเตมาลาที่มีบทนำในภาพยนตร์โศกนาฏกรรม "Inside Llewyn Davis" (2556) ซึ่งเขาได้รับรางวัลลูกโลกทองคำ ในการเสนอชื่อเข้าชิงจากละครอาชญากรรม "A Most Violent Year" (2557) และนิยายวิทยาศาสตร์ระทึกขวัญ "Ex Machina" (2557) ในปี พ.ศ. 2549 เขาแสดงเป็นนักบุญโจเซฟ สามีของมารีย์ใน "The Nativity Story" นอกจากนี้เขายังแสดงเป็นฌูแซ รามุช-ออร์ตา อดีตประธานาธิบดีของติมอร์-เลสเต ที่ได้รับรางวัลโนเบลสาขาสันติภาพปี พ.ศ. 2539 ในภาพยนตร์ของออสเตรเลียเรื่อง "Balibo" ซึ่งเขาได้รับรางวัล AACTA Award สาขานักแสดงนำชายยอดเยี่ยมในบทบาทสมทบ
เขาได้ปรากฏตัวใน ในฐานะนักบินยานรบเอ็กซ์วิง ชื่อ โพ ดาเมรอน และใน "X-เม็น อะพอคคาลิปส์" (2559) ในบทสุดยอดวายร้ายมนุษย์กลายพันธุ์ชื่อ Apocalypse นอกจากนี้เขายังแสดงนำในมินิซีรีส์ปี พ.ศ. 2558 ของเอชบีโอ เรื่อง "Show Me a Hero" ในบทนักการเมืองชื่อ Nick Wasicsko ซึ่งทำให้เขาได้รับรางวัลลูกโลกทองคำสาขานักแสดงนำชายยอดเยี่ยม-มินิซีรีส์หรือภาพยนตร์โทรทัศน์ ในปี พ.ศ. 2559 นิตยสาร "ไทม์" ได้เสนอชื่อให้อิซาอักเป็นหนึ่งใน 100 บุคคลที่มีอิทธิพลมากที่สุดในโลกประจำปีในรายการ "ไทม์ 100" ในปี พ.ศ. 2560 นิตยสาร "แวนิตีแฟร์" ได้ยกย่องอิซาอักว่าเป็น "นักแสดงที่เก่งที่สุดในยุคของเขา"
แจ็บเบอร์ว็อกกี

"แจ็บเบอร์ว็อกกี"  เป็นกวีไร้สาระที่เขียนโดยลูอิส แคร์รอล เกี่ยวกับการฆ่าสิ่งมีชีวิตนามว่า "เดอะแจ็บเบอร์ว็อก" ในวรรณกรรม "อลิซในเมืองกระจก" (ค.ศ. 1871) ซึ่งเป็นภาคต่อของ "อลิซในแดนมหัศจรรย์" (ค.ศ. 1865)
"แจ็บเบอร์ว็อกกี" ถือเป็นหนึ่งในกวีไร้สาระที่ดีที่สุดในภาษาอังกฤษ โดยมีการใช้คำไร้สาระ (nonsense word) กับคำสร้างใหม่ในภาษาอังกฤษ เช่น "galumphing" และ "chortle".
พจนานุกรมศัพท์.
<templatestyles src="Template:Quote_box/styles.css" />
<poem>
"Jabberwocky"
'Twas brillig, and the slithy toves
Did gyre and gimble in the wabe;
All mimsy were the borogoves,
And the mome raths outgrabe.
"Beware the Jabberwock, my son!
The jaws that bite, the claws that catch!
Beware the Jubjub bird, and shun
The frumious Bandersnatch!"
He took his vorpal sword in hand:
Long time the manxome foe he sought—
So rested he by the Tumtum tree,
And stood awhile in thought.
And as in uffish thought he stood,
The Jabberwock, with eyes of flame,
Came whiffling through the tulgey wood,
And burbled as it came!
One, two! One, two! And through and through
The vorpal blade went snicker-snack!
He left it dead, and with its head
He went galumphing back.
"And hast thou slain the Jabberwock?
Come to my arms, my beamish boy!
O frabjous day! Callooh! Callay!"
He chortled in his joy.
'Twas brillig, and the slithy toves
Did gyre and gimble in the wabe;
All mimsy were the borogoves,
And the mome raths outgrabe.
</poem>
จาก "อลิซในเมืองกระจก" (ค.ศ. 1871)
เฉลิมพล ศรีสวัสดิ์

พลเอก เฉลิมพล ศรีสวัสดิ์ (เกิด 5 มกราคม พ.ศ. 2506) เป็นอดีตนายทหารและอดีตนักการเมืองชาวไทย อดีตผู้บัญชาการทหารสูงสุด เจ้ากรมยุทธการทหารบก, อดีตรองผู้บัญชาการหน่วยเฉพาะกิจทหารมหาดเล็กรักษาพระองค์ 904, อดีตสมาชิกวุฒิสภา
ประวัติ.
ชีิวิตส่วนตัว.
พล.อ. เฉลิมพล เกิดเมื่อวันที่ 5 มกราคม พ.ศ. 2506 ณ ตำบลบัวชุม อำเภอชัยบาดาล จังหวัดลพบุรี เป็นบุตรของ นายสมยศ และนางสมจิตต์ ศรีสวัสดิ์
พล.อ. เฉลิมพล สมรสกับนางบุษกร ศรีสวัสดิ์ และมีบุตรสาว 1 คน คือ น.ส.ขวัญชนก ศรีสวัสดิ์
การศึกษา.
พล.อ. เฉลิมพล ศรีสวัสดิ์ สำเร็จการศึกษาระดับมัธยมศึกษาตอนต้นจากโรงเรียนพิบูลวิทยาลัย จังหวัดลพบุรี จากนั้นเฉลิมพลได้สอบคัดเลือกเข้ารับการศึกษา ณ โรงเรียนเตรียมทหาร รุ่นที่ 21 และศึกษาต่อ ณ โรงเรียนนายร้อยพระจุลจอมเกล้า รุ่นที่ 32 ในปี พ.ศ. 2528
ภายหลังรับราชการเป็นนายทหารเหล่าทหารม้า ก็ได้รับการศึกเพิ่มเติมในหลักสูตรต่าง ๆ ดังนี้
การทำงาน.
เมื่อครั้งดำรงตำแหน่งเจ้ากรมยุทธการทหารบก ท่านมีส่วนในการเขียนแผน “จักรพงษ์ภูวนาถ” ในการศึกเขาพระวิหาร เมื่อปี พ.ศ. 2554 เคยเข้ารับการฝึกหลักสูตรนายทหารสัญญาบัตรหน่วยทหารรักษาพระองค์เป็นระยะเวลา 3 เดือน และได้เข้าดำรงตำแหน่งสำคัญในหน่วยเฉพาะกิจทหารมหาดเล็กรักษาพระองค์ 904 ในตำแหน่ง รองผู้บัญชาการหน่วยเฉพาะกิจทหารมหาดเล็กรักษาพระองค์ 904
พล.อ. เฉลิมพล รับราชการช่วงแรก ๆ พล.อ. เฉลิมพล ได้ยศ "ร้อยตรี"ในปี พ.ศ. 2528 และได้รับตำแหน่ง ผู้บังคับหมวด กองร้อยลาดตระเวน กองพันทหารม้าที่ 22 และพล.อ. เฉลิมพล เคยได้รับตำแหน่ง 
ในขณะที่ได้ยศร้อยโท และร้อยเอก ตอนที่ พล.อ. เฉลิมพลได้ยศ"พันตรี"ในปี พ.ศ. 2541 พล.อ. เฉลิมพล ได้รับตำแหน่ง 
ตอนที่ พล.อ. เฉลิมพล ได้ยศ"พันโท"ในปี พ.ศ. 2547 พล.อ. เฉลิมพล ได้รับตำแหน่ง 
และในปี พ.ศ. 2547 พล.อ. เฉลิมพล ได้ยศ"พันเอก"และได้รับตำแหน่ง 
และในปี พ.ศ. 2558 พล.อ. เฉลิมพล ได้รับแต่งตั้งเป็นนายพลและได้ยศ"พลตรี"ดำรงตำแหน่งผู้บัญชาการกองพลทหารม้าที่ 2 รักษาพระองค์ และในปี พ.ศ. 2560 พล.อ. เฉลิมพล ได้ยศ"พลโท"และได้ดำรงตำแหน่งเป็นเจ้ากรมยุทธการทหารบกและในปี 2561 ก็ได้ย้ายไปเป็นรองเสนาธิการทหารบกและตอนกลางปี 2562 พล.อ. เฉลิมพล ได้จากรองเสนาธิการทหารบกไปเป็นผู้ทรงคุณวุฒิพิเศษกองทัพบกและได้รับยศเป็นพลเอก ที่ย้ายจากรองเสนาธิการทหารบกไปเป็นผู้ทรงคุณวุฒินั้นเพื่อที่จะได้รับแต่งตั้งเป็นเสนาธิการทหารใน ตุลาคม 2562 จนกระทั่งในปี 2563 มีพระบรมราชโอการโปรดเกล้า ฯ ให้ พล.อ. เฉลิมพล ได้รับตำแหน่งเป็นผู้บัญชาการทหารสูงสุดคนที่ 35 ของไทย อีกทั้งพลเอกเฉลิมพลยังได้รับราชการพิเศษด้วยเช่นราชองครักษ์เวร, ตุลาการศาลทหารกรุงเทพ, นายทหารพิเศษประจำหน่วย กองพันทหารม้าที่ 27 รักษาพระองค์ 
ในปี พ.ศ. 2563 พล.อ. เฉลิมพล ผู้บัญชาการทหารสูงสุด ได้รับแต่งตั้งให้เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง เนื่องจากสถานการณ์การแพร่ระบาดของโรคโควิด-19 และ ในวันที่ 5 พฤษภาคม พ.ศ. 2564 ดำรงตำแหน่งกรรมการ ศูนย์บูรณาการแก้ไขสถานการณ์โควิด–19 ในพื้นที่กรุงเทพมหานครและปริมณฑล
เครื่องราชอิสริยาภรณ์.
พลเอก เฉลิมพล ศรีสวัสดิ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้